**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 12-Ի N 1267-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ ՈՐՈՇՄԱՆ ՎԵՐԱԲԵՐՅԱԼ**

**ՇԱՀԱԳՐԳԻՌ ՄԱՐՄԻՆՆԵՐԻ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆՆԵՐԻ**

ՀՀ ԱԳՆ

|  |  |  |  |  |
| --- | --- | --- | --- | --- |
| հ/հ | Առաջարկության հեղինակը¸  գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| **1.** | **2.** | **3.** | **4.** | **5.** |
| 1. | ՀՀ տարածքային կառավարման և ենթակառուցվածքների նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 2. | ՀՀ բարձր տեխնոլոգիական արդյունաբերության նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 3. | ՀՀ վիճակագրական կոմիտե | Նախագծի 2-րդ կետը համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 6-րդ մասի դրույթներին և «1793-Ն» բառերը փոխարինել «1793-Ա» բառերով, նկատի ունենալով այն հանգամանքը, որ Կառավարության 2011 թվականի դեկտեմբերի 15-ի N 1793-Ա որոշումն անհատական բնույթի որոշում է: | Ընդունվել է։ Նախագծում կատարվել է համապատասխան փոփոխություն։ |  |
| 4. | ՀՀ ֆինանսների նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 5. | ՀՀ կենտրոնական բանկ | Դիտողություններ և առաջարկություններ չկան: | Ընդունվել է ի գիտություն: |  |
| 6. | ՀՀ գլխավոր դատախազություն | Դիտողություններ և առաջարկություններ չկան: | Ընդունվել է ի գիտություն: |  |
| 7. | ՀՀ պետական եկամուտների կոմիտե | Դիտողություններ և առաջարկություններ չկան: | Ընդունվել է ի գիտություն: |  |
| 8. | ՀՀ պաշտպանության նախարարություն | Առաջարկվում է վերոնշյալ որոշման նախագծի 21.1 կետում նախատեսել նաև, թե ինչպես է որոշվելու ստեղծվող միջգերատեսչական հանձնաժողովի կամ աշխա­տան­քային խմբի ղեկավարի նշանակման հարցը, հատկապես այն դեպքերում, երբ որևէ միջազգային պայմանագրով սահմանված չէ դրա կատարման համար պատաս­խա­նատու պետական կառավարման համակարգի մարմին կամ երբ տվյալ միջազ­գա­յին պայմանագրով կարգավորվում են պետական կառավարման համակարգի մեկից ավելի մարմինների գործունեությանը վերաբերող ոլորտներ: | Չի ընդունվել։ «Կառավարության կառուցվածքի և  գործունեության մասին» օրենքի հավելվածով սահմանվել են նախարարություններին վերապահված գործունեության հիմնական ոլորտները, որոնց համաձայն էլ կորոշվի ստեղծվող միջգերատեսչական հանձնաժողովի կամ աշխատանքային խմբի ղեկավարի նշանակման հարցը։ |  |
| 9. | ՀՀ առողջապահության նախարարություն | Անհրաժեշտ է կարգավորում նախատեսել հանձնաժողովի կամ աշխատանքային խմբի աշխատակարգի վերաբերյալ: | Չի ընդունվել։ Միջգերատեսչական հանձնաժողով կամ աշխատանքային խումբ ստեղծելու մասին Վարչապետի որոշմամբ, անհրաժեշտության դեպքում, կսահմանվի նաև դրա աշխատակարգը։ |  |
| 10. | ՀՀ ազգային անվտանգության ծառայություն | Դիտողություններ և առաջարկություններ չկան: | Ընդունվել է ի գիտություն: |  |
| 11. | ՀՀ արտակարգ իրավիճակների նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 12. | ՀՀ աշխատանքի և սոցիալական հարցերի նախարարությունն | Դիտողություններ և առաջարկություններ չկան: | Ընդունվել է ի գիտություն: |  |
| 13. | ՀՀ էկոնոմիկայի նախարարություն | Առաջարկվում է ՀՀ արտաքին գործերի նախարարության կողմից ներկայացված նոր 21․1 և 21․2 կետերը շարադրել հետևյալ խմբագրությամբ՝  «21․1 Հայաստանի Հանրապետության միջազգային պայմանագրերով սահմանված և միջազգային կազմակերպությունների շրջանակներում Հայաստանի Հանրապետության ստանձնած պարտավորություններին համապատասխան Հայաստանի Հանրապետության զեկույցների պատրաստման նպատակով Հայաստանի Հանրապետության արտաքին գործերի նախարարությունը յուրաքանչյուր տարվա համար Հայաստանի Հանրապետության կառավարության քննարկմանն է ներկայացնում ցանկ, որում արտացոլված են իրավասու գերատեսչությունների կողմից Հայաստանի Հանրապետության միջազգային պարտավորություններին համապատասխան ազգային զեկույցների պատրաստման թեմաները և ժամկետները` նշելով համապատասխան միջազգային պայմանագիրը կամ միջազգային կազմակերպության շրջանակներում ստանձնած պարտավորությունը:  Ազգային զեկույցի պատրաստման համար իրավասու գերատեսչության նախաձեռնությամբ` սահմանված կարգով կարող է ստեղծվել միջգերատեսչական աշխատանքային խումբ կամ հանձնաժողով:  21.2. Իրավասու գերատեսչությունը մշակում է ազգային զեկույցի նախագիծը և համաձայնեցնում Հայաստանի Հանրապետության արդարադատության նախարարության, Հայաստանի Հանրապետության էկոնոմիկայի նախարարության, Հայաստանի Հանրապետության ֆինանսների նախարարության և Հայաստանի Հանրապետության արտաքին գործերի նախարարության հետ, իսկ անհրաժեշտության դեպքում` նաև այլ շահագրգիռ պետական կառավարման մարմինների հետ: Իրավասու գերատեսչությունն ազգային զեկույցի պատրաստմանը կարող է ներգրավել մասնագետների, փորձագետների և խորհրդատուների:  Ազգային զեկույցը մշակվելուց հետո՝ այն ներկայացվում է Հայաստանի Հանրապետության վարչապետի աշխատակազմ։ Հայաստանի Հանրապետության վարչապետի հանձնարարությամբ և դրանում նշված ժամկետներում Հայաստանի Հանրապետության արդարադատության նախարարությունը ապահովում է զեկույցի օտար լեզվով թարգմանությունը, իսկ Հայաստանի Հանրապետության արտաքին գործերի նախարարությունը ապահովում է դրա փոխանցումը համապատասխան միջազգային կազմակերպությանը:»  առաջարկվում է Որոշման մեջ կատարվել հետևյալ փոփոխությունները․   * Որոշման N 1 հավելվածի 7-րդ կետը շարադրել հետևյալ խմբագրությամբ՝   «Հայաստանի Հանրապետության արտաքին գործերի նախարարությունը՝ մինչև յուրաքանչյուր ամսվա 15-ը, պետական կառավարման համակարգի մարմիններին ներկայացնում է հաջորդ ամսվա ընթացքում ծրագրավորված միջոցառումների նպատակահարմարության վերաբերյալ դիրքորոշում, ինչպես նաև այլ միջոցառումներ ներառելու մասին առաջարկություններ, իսկ սույն կարգի 6-րդ կետով նախատեսված միջոցառումների դեպքում՝ դրանք ստանալուց հետո եռօրյա ժամկետում:»   * Որոշման N 1 հավելվածի 10-րդ կետը շարադրել հետևյալ խմբագրությամբ՝   «ՀՀ արտաքին քաղաքականության առաջնայնությունները և հանգուցային խնդիրները ներկայացնելու նպատակով ՀՀ արտաքին գործերի նախարարությունը պարբերաբար (ոչ պակաս քան երեք ամիսը մեկ անգամ), ինչպես նաև պետական կառավարման համակարգի մարմինների հարցման հիման վրա՝ դիրքորոշում է տրամադրում արտաքին քաղաքականության բնագավառի կոնկրետ հարցերի վերաբերյալ նման հարցում ստանալուց հետո 5-օրյա ժամկետում:»   * Առաջարկվում է հստակեցնել նաև «պաշտոնական հանդիպումներ» սահմանումը, քանի որ պարզ չէ, թէ որ հանդիպումն է համարվում պաշտոնական, իսկ որը՝ աշխատանքային։ | 1․ Ընդունվել է մասամբ։  Նախագծում կատարվել է համապատասխան փոփոխություն, որի համաձայն՝ ՀՀ զեկույցների պատրաստման նպատակով կարող է ստեղծվել միջգերատեսչական հանձնաժողով կամ աշխատանքային խումբ, ինչպես նաև ավելացվել է 21․3 կետ, որով սահմանվում է ՀՀ զեկույցների պատրաստման համար միջգերատեսչական հանձնաժողով կամ աշխատանքային խումբ ստեղծելու անհրաժեշտության բացակայության դեպքերում՝ զեկույցների պատրաստման և ներկայացման ընթացակարգը։  2․ Ընդունվել է ի գիտություն:  Առաջարկությունը չի վերաբերում ներկայացված նախագծով նախատեսվող կարգավորումներին։  3․ Ընդունվել է ի գիտություն:  Առաջարկությունը չի վերաբերում ներկայացված նախագծով նախատեսվող կարգավորումներին։  4․ Ընդունվել է ի գիտություն:  Առաջարկությունը չի վերաբերում ներկայացված նախագծով նախատեսվող կարգավորումներին։ |  |
| 14. | ՀՀ կրթության, գիտության, մշակույթի և սպորտի նախարարություն | Դիտողություններ և առաջարկություններ չկան: | Ընդունվել է ի գիտություն: |  |
| 15. | ՀՀ արդարադատության նախարարություն | Նախագծի 2-րդ կետով նախատեսվում է ուժը կորցրած ճանաչել Հայաստանի Հանրապետության կառավարության 2011 թվականի դեկտեմբերի 15-ի «Հայաստանի Հանրապետության միջազգային պարտավորություններին համապատասխան Հայաստանի Հանրապետության ազգային զեկույցների պատրաստման համար պատասխանատու պետական մարմինների և ներկայացնելու ժամկետների ցանկը հաստատելու մասին» N 1793-Ա որոշումը /այսուհետ՝ որոշում/, որի բնույթը նախագծում սխալ է նշված, այսինքն՝ նշված է որպես նորմատիվ, այնինչ, որոշումն իր բնույթով անհատական է: Այդ առումով անհրաժեշտ է նկատի ունենալ «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 2-րդ մասի դրույթների պահանջները, որոնց համաձայն՝ իրավական ակտում փոփոխություն կամ լրացում կարող է կատարվել միայն նույն տեսակի և բնույթի իրավական ակտով: Հետևապես, հիշյալ որոշմանը վերաբերող դրույթներն անհրաժեշտ է նախատեսել առանձին իրավական ակտով:  Միաժամանակ, նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է մասամբ։ Նախագծում կատարվել է համապատասխան փոփոխություն։  Նախագծով նախատեսվում է ՀՀ կառավարության N 1793-Ա որոշումն ուժը կորցրած ճանաչել, այլ ոչ թե դրանում փոփոխություն կամ լրացում կատարել։ |  |
| 16. | ՀՀ քննչական կոմիտե | Հիմք ընդունելով Հայաստանի Հանրապետության կառավարության 2012 թվականի ապրիլի 5-ի «Իրավական ակտերի նախագծերի մշակման մեթոդական ցուցումներին հավանություն տալուև Հայաստանի Հանրապետության կառավարության 2010 թվականի հոկտեմբերի 28-ի N 42 արձանագրային որոշումն ուժը կորցրած ճանաչելու մասին» N 13 արձանագրային որոշման 13-րդ գլխի դրույթները՝ առաջարկվում է Նախագծի 1-ին կետում «21-րդ կետից հետո» բառերը հանել:  Նկատի ունենալով, որ Հայաստանի Հանրապետության կառավարության 2011 թվականի դեկտեմբերի 15-ի «Հայաստանի Հանրապետության միջազգային պարտավորություններին համապատասխան Հայաստանի Հանրապետության ազգային զեկույցների պատրաստման համար պատասխանատու պետական մարմինների և ներկայացնելու ժամկետների ցանկը հաստատելու մասին» որոշումը հանդիսանում է ոչ թե նորմատիվ, այլ՝ անհատական իրավական ակտ, այդ իսկ պատճառով անհրաժեշտ է Նախագծի 2-րդ կետում և հիմնավորման մեջ տվյալ որոշման համարից (N 1793) հետո նշագրված «Ն» տառը փոխարինել «Ա» տառով, ինչպես այն նշագրված է գործող որոշման մեջ: | Ընդունվել է։ Նախագծում կատարվել է համապատասխան փոփոխություն։ |  |
| 17. | ՀՀ շրջակա միջավայրի նախարարություն | Հայաստանի Հանրապետության կողմից վավերացված բնապահպանական միջազգային բազմակողմ համաձայնագրերի (կոնվենցիաների) շրջանակներում ազգային զեկույցները ներկայացվում են տարբեր ձևաչափերով այդ թվում՝ առցանց, հարցաթերթիկների լրացմամբ և այլն.  Ելնելով վերոգրյալիից առաջարկում եմ ՀՀ կառավարության որոշման նախագծի 21.1 կետը խմբագրել հետևյալ կերպ.  «21.1. Հայաստանի Հանրապետության միջազգային պայմանագրերով սահմանված և միջազգային կազմակերպությունների շրջանակներում Հայաստանի Հանրապետության ստանձնած պարտավորություններին համապատասխան Հայաստանի Հանրապետության զեկույցների պատրաստման *նպատակով իրավասու գերատեսչությունը մշակում է ազգային զեկույցի նախագիծը*: Հայաստանի Հանրապետության վարչապետի որոշմամբ *կարող է* ստեղծվել միջգերատեսչական հանձնաժողով կամ աշխատանքային խումբ՝ կազմում ընդգրկվելով տվյալ միջազգային պայմանագրի կատարման համար պատասխանատու պետական կառավարման համակարգի մարմինը, Հայաստանի Հանրապետության արտաքին գործերի նախարարությունը, Հայաստանի Հանրապետության արդարադատության նախարարությունը, իսկ անհրաժեշտության դեպքում` նաև այլ շահագրգիռ պետական մարմիններ, ինչպես նաև վարչապետի առաջարկությամբ՝ այլ անձինք կամ կազմակերպություններ։ | Ընդունվել է մասամբ։  Նախագծում կատարվել է համապատասխան փոփոխություն, որի համաձայն՝ ՀՀ զեկույցների պատրաստման նպատակով կարող է ստեղծվել միջգերատեսչական հանձնաժողով կամ աշխատանքային խումբ, ինչպես նաև ավելացվել է 21․3 կետ, որով սահմանվում է ՀՀ զեկույցների պատրաստման համար միջգերատեսչական հանձնաժողով կամ աշխատանքային խումբ ստեղծելու անհրաժեշտության բացակայության դեպքերում՝ զեկույցների պատրաստման և ներկայացման ընթացակարգը։ |  |
| 18. | ՀՀ ոստիկանություն | Դիտողություններ և առաջարկություններ չկան: | Ընդունվել է ի գիտություն։ |  |